open-index/open-wikipedia-markdown huggingface dataset:
Իլյա Աբրոսիմով

**Իլյա Իվանովիչ Աբրոսիմով** (, ), «Գորշիխա» (գյուղ Մեդյագին Յարոսլավլի մարզ Յարոսլավսկի շրջան) կոլտնտեսություն նախագահ 1937-1954 թվականներին, Սոցիալիստական աշխատանքի հերոս (1949)։

## Կենսագրություն
Իլյա Իվանովիչ Աբրոսիմովը ծնվել և մեծացել է Մեդյագինո գյուղում։ Կռվել է Առաջին համաշխարհային պատերազմի ճակատներում, տուն է վերադարձել 1917 թվականին։ Ամուսնացել է տեղացի աղջիկ Մարիա Կոնստանտինովնայի հետ։ Աշխատել է հայրական տնտեսությունում, հետագայում եղել է բրիգադավար, տնտեսվար, ատենակալ վոլիսպոլկոմում։ Եղել է հիանալի գյուղատնտես և զոոտեխնիկ։

1937 թվականին Ու. Ֆ. Ա Շուկինի մոտ ընդունել է Մեդյագինոյում ստեղծված «Գորշիխա» կոլտնտեսությունը։ Նրա կառավարման տարիներին եղել են Հայրենական մեծ պատերազմի դժվար ժամանակները։ Ի. Ի. Աբրոսիմովի գլխավորությամբ «Գորշիխա» կոլտնտեսությունը դարձել է ամուր տնտեսություն բարձր եկամուտով։ Տոհմային անասունների յարոսլավյան տավարի տեսակը վաճառվում էր երկրի տարբեր շրջաններում և նաև արտասահմանում։ Ի. Ի. Աբրոսիմովի օրոք կոլտնտեսությունը պարգևատրվել է «Պատվո նշան» շքանշանով, իսկ նա 1949 թվականին պարգևատրվել է Սոցիալիստական աշխատանքի հերոսի կոչումով Լենինի շքանշանի ստացման հետ և հատուկ տարբերության նշան, ոսկե «Մանգաղ և Մուրճ» շքանշանով։

1954 թվականին Իլյա Իվանովիչը անցել է թոշակի։ 1957 թվականին կոլտնտեսության նախագահ է դարձել Իլյա Իվանովիչի որդին՝ Նիկոլայը, արդյունքում կրկնակի եղել է Լենինի շքանշանի կավալեր։

## Ծանոթագրություններ

## Գրականություն
* *Беляков Ю.* Горшихинский звездопад // Ярославский агрокурьер, 11 декабря 2008

## Արտաքին հղումներ
* Личные архивные фонды в государственных хранилищах СССР. Архивные справочники. Архивы России. 

Կատեգորիա:Առաջին համաշխարհային պատերազմ մրցույթի հոդվածներ
Վիտտորիո Էմանուելեի կամուրջ II

**Վիտտորիո Էմանուելեի կամուրջ II** (), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Պոնտե շրջանի Պաոլի հրապարակը, Բորգո շրջանն ու Վատիկանը։

## Նկարագրություն
Վիտտորիո Էմանուելեի կամուրջը կառուցվել է 1886 թվականին, ճարտարապետ Էննիո դե Ռոսսիի նախագծով։ Սակայն շինարարությունը հետաձգվում է, և բացումը տեղի է ունենում 1911 թվականին։ Կամուրջը միացնում է պատմական Հռոմի կենտրոնը Բորգո շրջանին և Վատիկանին։ Կամրջի մոտ դեռևս տեսանելի են Ներոնի կամրջի մնացորդները։ Կամուրջը կրում է Վիկտոր Էմանուիլ II թագավորի անունը։ Կամուրջը կառուցվել է Իտալիայի թագավորության և Հռոմի վերամիավորման հիսնամյակի առթիվ։ Այն իրենից ներկայացնում է եռակամար կամուրջ, որի երկարությունը կազմում է 108 մետր։ Յուրաքանչյուր ծայրում, բարձր պատվանդանների վրա վեր են խոյանում վիթխարի բրոնզե թևավոր Վիկտորիա աստվածուհիներ (հաղթանակի աստվածուհիներ), իսկ կամրջի հիմքերի վրա կանգնեցված են հսկայական տրավերտինե արձանախմբեր։

## Երթուղի
Վիտտորիո Էմանուելեի կամուրջ II կարելի է հասնել Հռոմի մետրոպոլիտենի A գծի Օտտավիանո կայարանից։

## Պատկերասրահ

2016 Ponte Vittorio Emanuele II 001.jpg|Վիտտորիո Էմանուելեի կամրջի մուտքը
Ponte Vittorio Emanuele II.JPG|Կամրջի տրավերտինե արձանախմբերը
Bridge Vittorio Emanuele II at sunset.jpg|Վիտտորիո Էմանուելեի կամուրջը մայրամուտին
Castel Sant'Angelo,tiber and Ponte Vittorio at night.jpg|Սուրբ Հրեշտակի ամրոց և Վիտտորիո Էմանուելեի կամուրջ


## Ծանոթագրություններ

## Արտաքին հղումներ
* Armando Ravaglioli, Roma anno 2750 ab Urbe condita. Storia, monumenti, personaggi, prospettive, Roma, Tascabili Economici Newton, 1997, ISBN 88-8183-670-X.
Մարո Աճեմյան

**Մարո Աճեմյան** (), հայազգի  դաշնակահարուհի։

Անահիտ Աճեմյանի քույրը։

## Կենսագրություն
Մարո Աճեմյանը ծնվել է 1921 թվականին Ժնևում։ Մեկ տարի անց ընտանիքը տեղափոխվում է ԱՄՆ և հաստատվում Նյու Յորք քաղաքում։  Վեց տարեկանում Նյու Յորքում կայացած «Երաժշտության շաբաթ» մրցույթում Մարոն հաղթող է ճանաչվել։ Սովորել է Ջուլիարդ կոնսերվատորիայում, որտեղ հետագայում հիմնվել է նրա անվան կրթաթոշակ։ Նրա դեբյուտային համերգը  տեղի է ունեցել 1940 թվականի մարտի 11-ին  Նյու Յորքի  քաղաքային դահլիճում։ 1942 թվականին նա առաջին անգամ ամերիկյան բեմում նվագել է Արամ Խաչատրյանի ստեղծագործություններից։ Նա ելույթ է ունեցել Ջոն Քեյջի, Ալան Հովհաննեսի, Ռիչարդ Յարդումյանի, Բեն Վեբերի հետ։ Մահացել է սրտի  անբավարարությունից՝ 57  տարեկան հասակում։

## Ընտանիք
*Մայրը՝ դաշնակահարուհի Սիրուն Երկանյան
*Հայրը՝ Լևոն Աճեմյան
*Քույրը՝  Անահիտ Աճեմյան, ջութակահարուհի

## Ծանոթագրություններ

## Արտաքին հղումներ
*Maro Ajemian - Bartók: Bulgarian Dance No. 1, from Mikrokosmos
*Аудио и видео семьи Авакян
*Джон Кейдж (1912–1992)СОНАТЫ И ИНТЕРЛЮДИИ ДЛЯ ПОДГОТОВЛЕННОГО ФОРТЕПИАНО (1946-48)
*Through gradually tightening avenues I felt the ecstasy of something nameless

Կատեգորիա:20-րդ դարի ամերիկացիներ
Կատեգորիա:Ամերիկահայ երաժիշտներ
Կատեգորիա:Հայ դաշնակահարուհիներ
Աննա Վանեսյան

**Աննա Սպարտակի Վանեսյան **(հուլիսի 30, 1982, Գորիս), բժիշկ, վիրաբույժ, ուռուցքաբան-մամոլոգ, բժշկական գիտությունների թեկնածու։

## Կենսագրություն
Աննա Վանեսյանը ծնվել է 1982 թվականին Գորիս քաղաքում։ 2005 թվականին գերազանց, կարմիր դիպլոմով  ավարտել  է Երևանի պետական բժշկական համալսարանը և նույն թվականին  ընդունվել պլաստիկ, ռեկոնստրուկտիվ  վերականգնողական  վիրաբուժության, միկրովիրաբուժության և ոսկորի վիրաբուժության կլինիկական օրդինատուրան։ 2006 թվականին մրցույթային հիմունքներով  միջազգային պայմանագրով  ընդունվել է  կլինիկական օրդինատուրան։  2008 թվականին գերազանցությամբ ավարտել է օրդինատուրան և անմիջապես ընդունվել ասպիրանտուրա։ Աշխատել է  «Վերականգնողական-պլաստիկ վիրահատությունները կրծքագեղձի քաղցկեղի դեպքում» գիտական թեզի վրա։   2004 թվականին ստացել է արծաթե մեդալ Երևանի պետական բժշկական համալսարանում ուսումնական և մանկավարժական բնագավառում։ Նույն թվականին ստացել է նաև պարգև Հայաստանի գիտությունների ազգային ակադեմիայի կողմից։ 2004-2006 թվականներին եղել է  «Medicus» ուսանողական ամսաթերթի   գլխավոր խմբագիր 2005 թվականին արժանացել է Հայկական ազգային ասամբլեայի «Լավագույն ապագա բժիշկ» պարգևին, 3  անգամ շահել է երիտասարդ գիտնականի մրցանակ միջազգային կոնֆերանսներում՝  2005 թվականին Երևանում, 2010 թվականին Կիևում և Բարսելոնայում։ Աշխատանքային փորձաշրջան է անցել ԱՄՆ-ում՝ Մերսեր համալսարան, Ջորջիայի նահանգի բժշկական կենտրոնում, Հունգարիայում՝ վնասվածքաբանության և օրթոպեդիայի կենտրոնում։ Հաշվետվություններով մասնակցել է  ավելի քան քսանհինգ կոնֆերանսների։ Ներկա պահին ունի ավելի քան հիսունհինգ հրատարակված գիտական աշխատանքներ։

## Գիտական աշխատանքներ
* Современные аспекты и перспективы выполнения кожесохранной мастэктомии у больных раком молочной железы
* Выбор сосуда-реципиента для микрохирургической реконструкции молочной железы
* Онкопластическая хирургия молочной железы: основы,классификация, алгоритм. Опухоли женской репродук-тивной системы.
* Исследование внутренних грудных артерий и вен для использования в качестве сосудов-реципиентов при микрохирургической реконструкции молочной железы
* РЕКОНСТРУКТИВНО-ПЛАСТИЧЕСКАЯ ХИРУРГИЯ РАКА МОЛОЧНОЙ ЖЕЛЕЗЫ ЦЕНТРАЛЬНОЙ И МЕДИАЛЬНОЙ ЛОКАЛИЗАЦИИ
* Современные принципы хирургического лечения рака молочной железы
* МИОПЛАСТИКА ПРИ РАДИКАЛЬНОЙ МАСТЭКТОМИИ КАК МЕТОД ПРОФИЛАКТИКИ ДЛИТЕЛЬНОЙ ЛИМФОРЕИ
* Роль имплантантов и эспандеров в реконструктивно-пластической хирургии молочной железы
* Small refinements in breast reconstruction: a technique for inframammary fold creation
* Миопластика как метод профилактики длительной лимфореи при радикальной мастэктомии

## Ծանոթագրություններ

## Արտաքին հղումներ
* Онколог-маммолог Анна Ванесян.

Կատեգորիա:Հայ բժշկուհիներ
Կատեգորիա:Հայ վիրաբույժներ
Կատեգորիա:Հայ ուռուցքաբաններ
Կատեգորիա:Բժշկական գիտությունների թեկնածուներ
Դայմոնդ Ռիդ

**Ռիդ Էդվարդ Դայմոնդ** (, ), ամերիկյան դերասան։ Ավելի շատ հայտնի է Ջեկ Վասերի` «Ճանապարհորդ» հեռուստասերիալի գլխավոր հերոսի եղբոր և «Տիկնիկային տանը» սերիալի մեջ Լորենս Դոմինիկի դերերում։

## Կենսագրություն
Ռիդ Դայմոնդ- հեռուստառեժիսոր Ռոբերտ և աստղագետ Էլիսոն Դայմոնդների զավակը։ Ծնողները բաժանվել են, երբ նա դեռ երեխա էր։ Դայմոնդը Չապել-Հիլում ավարտել է Հյուսիսային Կարոլինայի Համալսարանը, սովորոլ է Լոս-Անջելեսի ոստիկանական ակադեմիայում։ Խաղացել է Բրոդվեյ թատրոնում, նկարահանվել է մի շարք հեռուստասերիալներում։ Համեմատաբար հայտնի է Մայք Կելերմանի դերում` «Սպանության բաժին» սերիալում։
1995-1997 թվականներին ամուսնացած է եղել դերասանուհի Ֆրեդերիկ Կեստենի հետ։ 2004 թվականին ամուսնացել է դերասանուհի Մարնի Մաքֆեյլի հետ (ծնվել է 1966 թվականին), ամուսիններն ապրում են Լոս-Անջելեսում։

## Ընտրված ֆիլմագրություն
**Ֆիլմ**
*1990 - Memphis Belle
*1995 - Վարձու մարդասպանները / Assassins
*2004 - Սարդ-մարդը 2/ Spider-Man 2
*2005 - Բարի գիշեր և հաջողություն / Good Night, and Good Luck

**Հեռուստատեսություն**
*1993 - Դասարան-96 / Class of '96
*1995 -1998 - Սպանության բաժին / Homicide: Life on the Street - քննիչ Մայք Կելլերման
*2001 - 3 օր / Three Days
*2002 -2003- Վահան / The Shield
*2003 - S.W.A.T. Հրեշտակների քաղաքի հատուկ բաժինը / S.W.A.T.
*2007 - Ճանապարհորդ / Journeyman
*2014-2016 - S.H.I.E.L.D-ի գործակալները / Agents of S.H.I.E.L.D - Ուայտհոլլ
*2015 - Սոճիներ / Wayward Pines - Հարոլդ Բոլինջեր
*2015 - Հատուկ կարծիք / Minority Report - Հենրի Բլոմֆելդ
*2017 - Ընդհատակ / Underground - Թոմ Մեյքոն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Օզգեջան Ասլանի սպանություն

**Օզգեջան Ասլանի սպանություն** (, ), մահվան ելքով դեպք, որը տեղի է ունեցել 2015 թվականի փետրվարի 11-ին Թուրքիայի Տարսուս քաղաքի մոտ։ Չաղի համալսարանի հոգեբանության ֆակուլտետի 19-ամյա ուսանողուհի Օզգեջան Ասլանը միկրոավտոբուսով հետ է վերադառնալիս եղել տուն։ Ավտոբուսի վարորդ Ահմեդ Սուպհի Ալթընդոքենը սպասել է, մինչև աղջիկը մենակ մնա ավտոբուսում, այնուհետև փորձել է բռնաբարել նրան։ Ասլանը ընդդիմացել է։ Տղամարդը հասցրել է դանակի մի քանի հարվածներ, որի արդյունքում Օզգեջան Ասլանը մահացել է։ Ցանկանալով ազատվել հանցագործության հետքերից՝ հանցագործը հոր և ծանոթի հետ միասին փորձել է վառել մարմինը։ Երբ դա նրանց չի հաջողվել, մարմինը նետել են գետ, որտեղից էլ այն գտնվել է մի քանի օր անց։

Հանցագործությունը մեծ ռեզոնանս է առաջացրել ոչ միայն Թուրքիայում, այլև արտասահմանում։ Հանցագործությունից հետո Թուրքիայում սկսել են թեժ քննարկումներ կանանց բռնությունների և բռնաբարությունների թվի աճի հետ կապված։ Ամբողջ Թուրքիայում տեղի են ունեցել զանգվածային ցույցեր ընդդեմ այս կարգի հանցագործությունների։ Կատարվածին արձագանքել են նախագահ Ռեջեփ Թայիփ Էրդողանը և նախարարների կաբինետի ղեկավար (վարչապետ) Ահմեդ Դավութօղլուն։

Տարբեր տեղեկությունների համաձայն հանցագործը եղել է ծայրահեղական թուրք։ Համացանցում հայտնվել են լուսանկարներ, որտեղ նա ձեռքով պատկերում է Գորշ գայլերի նշանը։ Նրան դատապարտել են 24 տարվա ազատազրկման։

## Ծանոթագրություններ

Կատեգորիա:Թուրքիայում սպանված անձինք
Կատեգորիա:Սպանություններ Թուրքիայում
Կատեգորիա:Քրդական ծագմամբ թուրքեր
Կազակներ (արձանախումբ, Վոլգոդոնսկ)

**«Կազակներ» քանդակագործական խումբ** (), կոթողային կոմպոզիցիա ՌԴ Ռոստովի մարզի Վոլգոդոնսկ քաղաքի հյուսիսարևմտյան ծայրամասում։ Զարդարում է Վոլգա-Դոն նավարկելի ջրանցքի թիվ 15 ջրարգելակը (շլյուզ)։ Կանգնեցվել է 1953 թվականին՝ ճարտարապետ Լեոնիդ Պոլյակովի և քանդակագործ Գեորգի Մոտովիլովի նախագծով։ ՌԽՖՍՀ Նախարարների խորհրդի 1960 թվականի օգոստոսի 30-ի թիվ 1327 որոշմամբ արձանախումբը ներառվել է պետական նշանակության հուշարձանների ցանկում։ «Կազակներ» քանդակագործական խումբը Վոլգոդոնսկի և Վոլգոդոնսկի շրջանի մշակութային ժառանգության դաշնային նշանակության միակ օբյեկտն է։ Կազակների քանդակները խորհրդանշում են Կուբանի կազակական հեծելազորային կորպուսի գվարդիականների սխրանքը Հայրենական Մեծ պատերազմի տարիներին և Դոնի կազակության ռազմական փառքն ամբողջությամբ։

## Նկարագրություն
Քանդակագործական կոմպոզիցիան բաղկացած է երկու աշտարակ-սյուներից, որոնք գտնվում են Վոլգա-Դոն նավարկելի ջրանցքի վերջին` թիվ 15, ջրարգելակի երկու կողմերում։ Դրանց վրա տեղադրված են ձիավորների քանդակներ։ Պատվանդանները պատրաստված են վաղ կլասիցիզմի ոգով, վերևից զարդարված են լողաթավոր գոտիով։ Լայնությունը հիմքի մոտ 4,5 մ է, բարձրությունը` 9 մ։ Հուշատախտակի գրությունը հայտնում է.

Համազգեստով կազակները պատկերված են ծառս կանգնած ձիերի վրա։ Կազակներից մեկը վրա է բերել թուրը, մյուսն այն պահում է գլխավերևում։ Քանի որ «Կազակները» մշակութային ժառանգության դաշնային նշանակության օբյեկտ է, մերձակա տարածքում արգելվում է վարել տնտեսական կամ որևէ այլ գործունեություն, որը կարող է բացասաբար ազդել տվյալ օբյեկտի վրա, բացի դրանից, արգելվում է տեղադրել որևէ տեղեկատվական կամ գովազդային վահանակ և կտրել բուսականությունը։

## Պատկերասրահ

Volga-Don Canal 06 Lock (4147554388).jpg|
Volga-Don Canal 07 Lock (4146797465).jpg|
Volga-Don Canal -a.jpg|«Կազակները» թիվ 15 ջրարգելակի երկու կողմերում


## Ծանոթագրություններ

Կատեգորիա:Հուշարձաններ այբբենական կարգով
Կատեգորիա:Ռոստովի մարզի հուշարձաններ
Կատեգորիա:Ռուսաստանի մշակութային ժառանգություն
Ալեքսանդր Աբրամով

**Ալեքսանդր Աբրամով** (), խորհրդային կուսակցական և պետական գործիչ, Վոլոգդայի (1940-1944 թթ.) և Սումի (1944-1948 թթ.) մարզգործկոմի նախագահ։

## Կենսագրություն
1911 թվականի սեպտեմբերից մինչև դեկտեմբեր եղել է ձերբակալված։

1914 թվականի օգոստոսից ծառայել է ռուսական բանակում, 1915 թվականի օգոստոսից մինչև 1918 թվականի նոյեմբերը գերի է եղել Ավստրո-Հունգարիայում։

1919 թվականի ապրիլից մինչև 1921 թվականի դեկտեմբերը ծառայել է Կարմիր բանակում, 1919 թվականին ընդունվել է ԽՄԿԿ շարքերը։

Վերջին տարիներին տնտեսական և կուսակցական գործունեություն է ծավալել՝ Ուկրաինական ԽՍՀ-ի Ժողովրդական կոմիսարների խորհրդի Վառելիքի բաժնի լիազոր (հունվարից 1922 թվականի դեկտեմբեր), գործարանային կոմիտեի նախագահ, «Տրյոխգորնայա մանուֆակտուրա» ֆաբրիկայի կոմկուսի սկզբնական կազմակերպության քարտուղար՝ Մոսկվայում (1923-1925 թթ.), Խամովնիկյան գարեջրագործարանի տնօրեն (1926-1927 թթ.), ԽՍՀՄ Ժողկոմխորհին կից Միացյալ պետական կուսակցական տնտեսական կառավարման լիազոր (1927-1928 թթ. ), «Մոսգյուղպրոմ» տրեստի ենթաբաժնի ղեկավար (1928-1929 թթ.), կուսակցության Արմավիրի շրջանային կոմիտեի Կազմակերպչական բաժնի ղեկավար (1929-1930 թթ.):

1930 թվականի սեպտեմբերից մինչև 1932 թվականի մայիսը սովորել է Յա. Մ. Սվերդլովի անվան Կոմունիստական համալսարանում, որից հետո ղեկավարել է կուսակցության Կոլոմնայի շրջանային կոմիտեի կազմակերպչական բաժինը (1932 թ.), եղել է N 8 գործարանի տնօրենի՝ աշխատանքային մատակարարումների գծով տեղակալը (Միտիշի, 1933-1934 թթ.), Եպիֆանի մեքենա-տրակտորային կայարանի կուսակցական բաժնի ղեկավար (Մոսկվայի մարզ, 1934-1935 թթ.):

1935 թվականի փետրվարից եղել է Եպիֆանի, 1937 թվականի ապրիլից՝ Կալուգայի կոմկուսի շրջանային կոմիտեի քարտուղար։

1937 թվականի հոկտեմբերից դեկտեմբերը եղել է Կոմկուսի Կենտկոմի Տուլայի մարզի Կազմկոմիտեի երկրորդ քարտուղարը, այնուհետև՝ՌՍՖՍՀ Գերագույն Խորհրդի Վոլոգդայի մարզի՝ Համառուսաստանյան Կենտրոնական գործկոմի Կազմկոմիտեի նախագահը։

1940 թվականի հունվարի 10-ից գլխավորել է Վոլոգդայի մարզային խորհրդի գործադիր կոմիտեն, 1944 թվականի սեպտեմբերից՝ Սումի մարզային խորհրդի գործադիր կոմիտեն։

1948 թվականի մարտից եղել է ԽՍՀՄ Գյուղնախարարությանը կից կոլտնտեսությունների գործերով խորհրդի նախագահը (Վիննիցայի մարզ, 1949 թվական՝ Չելյաբինսկի մարզ)։

1953 թվականի մայիսից Չելյաբինսկի թեթև և սննդի արդյունաբերության մարզային բաժնի ղեկավարն էր, 1954 թվականի մարտից ղեկավարել է Չելյաբինսկի սոցիալական ապահովության մարզային բաժինը։

Ընտրվել է ՌՍՖՍՀ Գերագույն Խորհրդի 1-ին գումարման (1938-1947, Վոլոգդայի մարզից), Ուկրաինական ԽՍՀ-ի Գերագույն Խորհրդի 2-րդ գումարման (1947-1951 թթ., Սումիի մարզից) պատգամավոր, Կոմկուսի XVIII համագումարի պատվիրակ (1939 թ., Վոլոգդայի կուսկազմակերպությունից)։

## Ծանոթագրություններ

## Արտաքին հղումներ
* 

Կատեգորիա:Առաջին համաշխարհային պատերազմի մասնակիցներ
Կատեգորիա:Խորհրդային կուսակցական գործիչներ
Կատեգորիա:Խորհրդային պետական գործիչներ
Զինվորական գերեզմանատուն № 2 (Օժեննա)

thumb|right|300px|Оригинальная каменная информационная табличка
**Զինվորական գերեզմանատուն № 2 (Օժեննա)** (), զինվորական գերեզմանատուն, որը գտնվում է Օժեննա գյուղի մերձակայքում՝ Անդրկարպատյան վոևոդությունում։ Գերեզմանը մաս է կազմում  Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանոցում հուղարկավորված են Ռուսական բանակի զինծառայողները, ովքեր զոհվել են Առաջին համաշխարհային պատերազմի ժամանակ։

## Պատմություն
Գերեզմանատունը հիմնվել է 1914 թվականին սլովակ ճարտարապետ Դուշան Յուրկովիչի նախագծով։  Այն իրենից ներկայացնում է մեկ ընդհանուր եղբայրական գերեզման, որտեղ հուղարկավորել են շուրջ 130 Ռուսական բանակի զինծառայողներ (ըստ գերեզմանաքարի արձանագրության նշված է 150 թիվը), ովքեր նահատակվել են 1914 թվականի նոյեմբերի 27-ին։

Զինվորական գերեզմանատուն № 2-ը գտնվում է Չերեմխի լեռան լանջերին՝ դժվարամատչելի մի վայրում։ Ներկայից դրությամբ գերեզմանը գտնվում է ոչ բարվոք վիճակում։ 2011 թվականին եղբայրական գերեզմանոցի տարածքը մաքրվեց մացառուտներից և բոլորեքյան ցանկապատ անցկացվեց։

Գերեզմանատան տարածքը կազմում է 25 քառակուսի մետր։

Զինվորական գերեզմանատուն № 1-ում այսօր պահպանվում է նաև քարե բնօրինակ ցուցանակը, որի վրա կա գերմաներեն գրություն.

Գերեզմանատնից հարյուր մետր հեռավորության վրա գտնվուևմ է մեկ այլ Առաջին համաշխարհային պատերազմի ժամանակների զինվորական գերեզմանատուն,, որտեղ կրկին պատերազմի զոհ դարձաձ Ռուսական բանակի զինվորների աճյուններն են ամփոփված։

Մոտակայքում է նաև Զինվորական գերեզմանատուն № 3 (Օժեննա) գերեզմանատունը, որտեղ ամփոփված են ավստրիացի և ռուս զինվորների աճյունները։

## Ծանոթագրություններ

## Աղբյուրներ
* Jerzy Drogomir: Polegli w Galicji Zachodniej 1914—1915 (1918). Wykazy poległych, zmarłych i pochowanych na 400 cmentarzach wojskowych w Galicji Zachodniej.. Tarnów: Muzeum Okręgowe w Tarnowie tom I, 1999, s. 205. ISBN 83-85988-26-2.
* Oktawian Duda, Cmentarze I Wojny Światowej w Galicji zachodniej, Warszawa 1995.
* R. Frodyma, Galicyjskie Cmentarze wojenne. Tom III. Brzesko — Bochnia — Limanowa, Pruszków 1998.

## Արտաքին հղումներ
* Cmentarz nr 2 Ożenna  
* Метрика кладбища 
* mogiła zbiorowa z I wojny światowej Nr 2  

Կատեգորիա:Առաջին համաշխարհային պատերազմ մրցույթի հոդվածներ
Կատեգորիա:Առաջին համաշխարհային պատերազմի հուշարձաններ
Ալվարո Սոլեր

**Ալվարո Տաուչերտ Սոլեր** (; ), հայտնի է որպես **Ալվարո Սոլեր**, իսպանացի երգիչ, կոմպոզիտոր և կիթառահար, ով առավել հայտնի է դարձել «El mismo sol» սինգլով, որը թողարկվել է Եվրոպայում 2015 թվականի ամռանը։ Մինչ 17 տարեկանը բնակվել է Ճապոնիայում։ Առավել հայտնի է իր «El Mismo Sol» և «Sofia» երգերով։

## Կենսագրություն
Ալվարոյի հայրը գերմանացի է, իսկ մայրը՝ իսպանացի։ Ունի եղբայր՝ Գրեգ Տաուչերտը և կրտսեր քույր՝ Պաուլա Տաուչերտ։ Տաս տարեկանում ծնողների հետ միասին տեղափոխվել է Ճապոնիայի մայրաքաղաք Տոկիո, որտեղ բնակվել է մինչ 17 տարեկան դառնալը։ Ճապոնիայում դաշնամուրի դասերի է հաճախել։ 2010 թվականին վերադառնալով Բարսելոնա՝ եղբոր և ընկերների հետ միասին ստեղծել է Urban Lights խումբը։ Խումբը կատարել է էլեկտրոնային երաժշտություն, բրիթ փոփ և ինդի փոփ ոճի կատարումներ։ Նրանք հաղթել են երաժշտության համալսարանական մրցույթը և 2013 թվականին հայտնվել են իսպանական ¡Tú sí que vales! շոուում, որտեղ հասել են մինչև քառորդ եզրափակիչ։ Մրցույթից հետո խումբը թողարկել է իր առաջին ալբոմը։ Ալվարոն շարունակել է սովորել արդյունաբերական դիզայն Էսքուելա դե Գրաասմո Էլիսավա համալսարանում, ինչպես նաև հաճախել է երաժշտական դպրոց և աշխատել Բարսելոնայի մոդելավորման ընկերություններից մեկում։

В 2014 թվականին Սոլերը որոշում է լքել խումբը և զբաղվել սոլո կարիերայով Գերմանիայում։ Հաստատվելով Բեռլինում՝ Ալվարո Սոլերը թողարկել է «El mismo sol» սինգլը՝ Ալի Զուքովսկիի և Սիմոն Տրիեբելի հետ միասին։ Երգի ձայնագրության պրեմիերան տեղի է ունեցել 2015 թվականի ապրիլի 24-ին։ Այն գլխավորել է Իտալիայի, Իսպանիայի, Ֆրանսիայի հիթ շքերթները՝ դառնալով 2015 թվականի ամռան գլխավոր հիթը։
## Ծանոթագրություններ

Կատեգորիա:Իսպանացի երգիչներ
Կատեգորիա:21-րդ դարի երգիչներ
Կատեգորիա:Իսպանացի կոմպոզիտորներ
Կատեգորիա:Իսպանացի կիթառահարներ
Պալմիրայի ազատագրում (մարտ, 2017)

thumb|right|250px|Պալմիրայի գրավման պլանը
**Պալմիրայի ազատագրման երկրորդ փորձ**, զինված բախում Սիրիայի զինված ուժերի և ԻԼԻՊ-ի գրոհայինների միջև, որը սկսվել է 2016 թվականի դեկտեմբերի 8-ին և ավարտվել 2017 թվականի մարտի 2-ին։ Բախումները տեղի են ունեցել հնագույն Պալմիրա քաղաքի մոտ։ Օպերացիայի նպատակը Պալմիրայի գրավումն էր ահաբեկիչների կողմից։ Պալմիրան ներառված է եղել ՅՈՒՆԵՍԿՕ-ի համաշխարհային ժառանգության ցանկի մեջ։ Գրոհայինները Պալմիրան կարողացել էին գրավել քաղաքը դեկտեմբերի կեսերին։ 2017 թվականի մարտին պատմական քաղաքը ամբողջությամբ անցել է Սիրիայի կառավարական ուժերի վերահսկողության տակ։
## Գործողությունների ժամանակագրություն
**Դեկտեմբերի 14** Սիրիական բանակը անցել է հակագրոհի՝ գրավելով T-4 բազայի բարձունքները, որը գտնվում է Պալմիրայի մոտ։ Սիրիական ՌՕՈՒ-ի մարտական ավիացիան գրոհայինների դիրքերին հարվածներ է հասցրել Տիյաս օդանավակայանից։ Գրոհայինները հիմնականում գտնվել են Պալմիրայի հարավարևմտյան մասում, ինչպես նաև «Մագեր» նավթային հանքահորի մոտ։

**Դեկտեմբերի 16** Սիրիայի կառավարական բանակը ոչնչացրել է ԻԼԻՊ-ի ամենաքիչը 25 գրոհայինների, ովքեր գտնվել են Պալմիրայից դեպի արևմուտք։ ԻԼԻՊ-ի բարձրաստիճան պաշտոնյա Աբու Ջանդալ ալ Քուվեյթին սպանվել է ավիահարվածների արդյունքում՝ Ռաքքայից 40 կիլոմետր դեպի արևմուտք` Եփրատ գետի ափին։

**Հունվարի 1** Սիրիական բանակի զինծառայողները կանխել են գրոհայինների հարձակումները T-4 բազայի ուղղությամբ։

**Փետրվարի 15** Պալմիրայի հատվածում կառավարական ուժերը շարունակել են առաջխաղացումը։ Սիրիական բանակի առաջապահ զորամասերը գտնվել են քաղաքից առնվազն 20 կիլոմետր հեռավորության վրա։

**Փետրվարի 17** Սիրիական բանակը ԻԼԻՊ-ի դեմ վարել է մարտեր քաղաքից 17 կիլոմետր հեռավորության վրա։

**Փետրվարի 22** Սիրիական զորքերը գրավել են ԻԼԻՊ-ի ռազմավարական նշանակության հենակետերը՝ Հոմսից դեպի արևելք և մոտեցել են Պալմիրային։

**Փետրվարի 24** ԻԼԻՊ-ի ահաբեկիչները հաջող հակագրոհ են կազմակերպել Պալմիրայի շրջանում, որի արդյունքում սիրիական ուժերը ետ են նահանջել 15 կիլոմետրով։

**Մարտի 1** Սիրիական բանակը դուրս է շպրտել ԻԼԻՊ-ի գրոհայիններին Պալմիրայի միջնաբերդից (ցիտադելից)։

**Մարտի 2** Պալմիրան ամբողջությամբ ազատագրվել է Սիրիայի կառավարական ուժերի կողմից։

## Ծանոթագրություններ

Կատեգորիա:Սիրիական ճգնաժամ
Հուշարձան մոռացված պատերազմի, որը փոխել է պատմության ընթացքը

**Հուշարձան մոռացված պատերազմի, որը փոխել է պատմության ընթացքը** (), հուշարձան Ռուսաստանի Կալինինգրադի մարզի Գուսև քաղաքում։ Տեղադրվել է Առաջին համաշխարհային պատերազմի սկսվելուց հարյուր տարի անց և նվիրված է պատերազմում զոհված ռուս զինվորների ու սպաների հիշատակին։

Բրոնզե արձաններն ստեղծել է ռուս և ամերիկացի նկարիչ և քանդակագործ Միխայիլ Շեմյակինը։ Հուշարձանը «Технополис GS» այգու կենտրոնական կոմպոզիցիան է։

## Պատմություն
Հուշարձանը նվիրված է 1914 թվականի օգոստոսի 20-ին տեղի ունեցած Գումբինենի մարտում զոհված ռուս զինվորների ու սպաների հիշատակին։ Տեղադրվել է Ռուսաստանի ռազմա-պատմական միության նախաձեռնությամբ։ Հուշարձանի նախագծի հեղինակն է քանդակագործ Միխայիլ Շեմյակինը։ Տեղադրված է «Технополис GS» այգում, որ գտնվում է Կալինինգրադի մարզի Գուսև (նախկինում՝ Գումբինեն) քաղաքից ոչ հեռու։

Հուշարձանը ներկայացնում է Առաջին համաշխարհային պատերազմի սոցիալական ողբերգությունը։ Համամարդկային աղետն արտացոլված է երեք կերպարների միջոցով. զինվորը գամված է «ճակատագրի անվին», իսկ երկու կանայք, որ ձեռքերն ուղղել են դեպի նա, այրիներն ու մայրերն են։ Հուշարձանի պատվանդանն ստեղծվել է ռմբակոծման ժամանակ վնասված պահարանների տեսքով, որոնց վրա տեղադրված են լուսանկարներ, քարտեզներ ու պատերազմի ժամանակների ռազմական փաստաթղթեր։ Հուշարձանի մոտ տեղադրված են ցուցատախտակներ, որոնցում ներկայացված են Առաջին համաշխարհային պատերազմի դեպքերը։

Հուշարձանի հանդիսավոր բացումը տեղի է ունեցել 2014 թվականի օգոստոսի 24-ին Ռուսաստանի ռազա-պատմական միության կողից կազմակերպված «Գումբինենի ճակատամարտ» ռազմա-պատմական փառատոնի շրջանակներում։ Բացման արարողությանը մասնակցել են Ռուսաստանի Դաշնության մշակույթի նախարար, Ռուսաստանի ռազմա-պատմական միության նախագահ Վլադիմիր Մեդինսկին, Կալինինգրադի մարզի նախկին նահանգապետ Նիկոլայ Ցուկանովը, «Գուսևի քաղաքային շրջան» մունիցիպալ կազմակերպության ղեկավար Եվգենի Միխայովն ու հուշարձանի հեղինակ Միխայիլ Շեմյակովը։

## Ծանոթագրություններ

Կատեգորիա:Առաջին համաշխարհային պատերազմի հուշարձաններ
Կատեգորիա:Ռուսաստանի հուշարձաններ
Առաջին համաշխարհային պատերազմի հերոսների հուշարձան (Կալինինգրադ)

**Առաջին համաշխարհային պատերազմի հերոսների հուշարձան ** (), հուշարձան Ռուսաստանի Կալինինգրադ քաղաքում։ Տեղադրվել է Առաջին համաշխարհային պատերազմի սկսվելուց հարյուր տարի անց և նվիրված է այդ պատերազմում զոհված ռուս զինվորների ու սպաների հիշատակին։

Հուշարձանը գտնվում է Աստղագիտական բաստիոնի (Астрономический бастион) մոտ՝ Գվարդիական պողոտայի ու Գորնայա փողոցի հատման վայրում։

## Պատմություն
Հուշարձանի տեղադրման նախաձեռնությունը պատկանում է Ռուսաստանի ռազմա-պատմական միությանը։ Հուշարձանի լավագույն տարբերակի համար հայտարարված մրցույթում հաղթել է Ռուսաստանի Դաշնության ժողովրդական նկարիչ Սալավատ Շչերբակովը։ Հուշարձանն ստեղծվել է բացառապես ժողովրդի նվիրաբերումների հաշվին, որի հավաքումը նույնպես կազմակերպել է Ռուսաստանի ռազմա-պատմական միությունը։

Հուշարձանը տեղադրվել է Կալինինգրադ քաղաքի Աստղագիտական բաստիոնի մոտ գտնվող հրապարակում. քաղաքը նախկինում եղել է Արևելյան Պրուսիայի վարչական կենտրոնը և այդ վայրում հարյուր տարի առաջ՝ Առաջին համաշխարհային պատերազմի սկզբում, ռուսական բանակը մարտեր է մղել գերմանացիների դեմ։ Հուշարձանն առաջինն էր նմանատիպ հուշարձանների շարքում, որոնք Ռուսաստանի պատմա-ռազմական միության կողմից կանգնեցվել են երկրի տարբեր քաղաքներում 2014 թվականին՝ ի նշանավորումն Առաջին համաշխարհային պատերազմի սկսվելու հարյուրամյա տարելիցի։

Հուշարձանի հանդիսավոր բացումը տեղի է ունեցել 2014 թվականի մայիսի 30-ին։ Բացման արարողությանը մասնակցել են Ռուսաստանի Դաշնության մշակույթի նախարար, Ռուսաստանի ռազմա-պատմական միության նախագահ Վլադիմիր Մեդինսկին, Կալինինգրադի մարզի նահանգապետ Նիկոլայ Ցուկանովը, Կալինինգրադի հասարակական կազմակերպությունների ներկայացուցիչներ։

Հուշարձանը ներկայացնում է չորս բրոնզե արձաններ, որոնք խորհրդանշում են տարբեր դասակարգերի ներկայացուցիչներին, ովքեր մասնակցել են Առաջին համաշխարհային պատերազմին։ Նրանք են ազնվական սպան, տարատոհմիկ ուսանողը, պրապորշչիկն ու գյուղացի զինվորը։ Ըստ հուշարձանի հեղինակների խոսքերի՝ այն խորհրդանշում է բոլոր դասակարգերի համախմբումը պատերազմի սկզբում։

## Ծանոթագրություններ

Կատեգորիա:Առաջին համաշխարհային պատերազմի հուշարձաններ
Կատեգորիա:Ռուսաստանի հուշարձաններ
Զինվորական գերեզմանատուն № 45 (Լիպնա)

**Զինվորական գերեզմանատուն № 45 (Լիպնա)** (), զինվորական գերեզմանատուն, գտնվում է ներկայում գոյություն չունեցող  Փոքրլեհական վոևոդության Լիպնա գյուղի մերձակայքում։ Գերեզմանատունը մտնում է Առաջին աշխարհամարտի ժամանակների Արևմտագալիցյան զինվորական գերեզմանոցների խմբի մեջ։ Գերեզմանատանը թաղված են Ավստրիական և Ռուսական բանակների՝ Առաջին աշխարհամարտի ժամանակ զոհված զինծառայողներ։

## Պատմություն
Գերեզմանատունը հիմնվել է 1915 թվականին սլովակ ճարտարապետ Դուշան Յուրկովիչի նախագծով։ 420 քմ մակերեսով գերեզմանատանը գտնվում են 3 եղբայրական և 22 անհատական գերեզմանոցներ, որոնցում թաղված են 56 ավստրիացի և 97 ռուս զինվորներ։

Գերեզմանատունը գտնվում է երբեմնի լեմկյան Լիպկա գյուղի դժվարամատչելի տեղանքում։

## Գրականություն
* Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.

## Արտաքին հղումներ
* Cmentarz wojenny nr 45 — Lipna  
*  Метрика кладбища 

Կատեգորիա:Առաջին համաշխարհային պատերազմի հուշարձաններ
Կանադայի ազգային զինվորական հուշահամալիր

**Ազգային զինվորական հուշահամալիր** (), հայտնի է նաև որպես ***The Response*** (*Պատասխան*), հուշարձան Կանադայի մայրաքաղաք Օտտավայի Կոնֆեդերացիայի հրապարակում։ Հուշարձանը բացվել է 1939 թվականի մայիսի 21-ին թագավոր Գեորգ VI-ի կողմից։ Նախապես հուշարձանը նվիրված էր Առաջին համաշխարհային պատերազմի մասնակիցներին ու զոհերին։ 1982 թվականին այն դարձել է նաև հուշարձան՝ ի հիշատակ այն կանադացիների, որ զոհվել են Երկրորդ համաշխարհային պատերազմում և Կորեական պատերազմում։ 2000 թվականից հուշարձանի դիմաց կառուցվել է Անհայտ զինվորի գերեզման ():

Հուշարձանի բարձրությունը կազմում է 21,34 մետր, այն կառուցված է բրոնզից ու գրանիտից։

## Պատմություն
մինի|ձախից|Կանադայի ազգային զինվորական հուշահամալիր
1925 թվականին հայտարարվել է միջազգային մրցույթ, որի նպատակն էր ընտրել Օտտավայի (այն ժամանակ քաղաքը եղել է բրիտանական դոմինիոնի մայրաքաղաքը) կենտրոնում կառուցվելիք զինվորական հուշարձանի լավագույն նախագիծը։ Հուշարձանը պիտի համապատասխաներ մի քանի գաղափարական պահանջների։ Հուշարձանի կոմպոզիցիան պիտի արտահայտեր հերոսականություն ու ինքնազոհողություն և կանադացիների մոտ առաջացներ հայրենասիրական զգացմունքներ։ Մրցույթին կարող էին մասնակցել Բրիտանական կայսրության բոլոր ենթակաները, կայսրության տարածքում ժամանակավորապես գտնվող անձինք, ինչպես նաև Առաջին համաշխարհային պատերազմում Բրիտանիային դաշնակից երկրների քաղաքացիները։

Մրցույթի ընթացքում դիտարկվել են 127 նախագծեր, որոնցից 66-ն ստացվել էր Կանադայից, 24-ը՝ Անգլիայից, 21-ը՝ Ֆրանսիայից, 7-ը՝ ԱՄՆ-ից, 5-ը՝ Բելգիայից, 2-ը՝ Իտալիայից և մեկական Շոտլանդիայից ու Տրինիդադ և Տոբագոյից։ Մրցույթի եզրափակիչ են անցել հանձնաժողովի ընտրած 7 լավագույն աշխատանքները ներկայացվել են քվերակության։

2014 թվականի հոկտեմբերի 22-ին հուշահամալիրի մոտ տեղի է ունեցել ահաբեկչական գործողություն. Միշել Զիհաֆ Բիբոն մահացու վիրավորել է Պատվո պահակախմբի զինվորին, որը մահացել է հիվանդանոցում։

## Ծանոթագրություններ

Կատեգորիա:Առաջին համաշխարհային պատերազմի հուշարձաններ
Կատեգորիա:Կանադայի հուշարձաններ
Ալեքսանդր II-ի հուշարձան (Շախտի)

**Ալեքսանդր II-ի հուշարձան** (), հուշարձան Ռուսաստանի Ռոստովի մարզի Շախտի քաղաքում։
Հասցեն` Շևչենկոյի փողոցի և Պուշկինի պողոտայի խաչմերուկ։

## Պատմություն
Ռուսաստանի կայսր Ալեքսանդր II-ի հուշարձանը բացվել է 2015 թվականի ապրիլի 29-ին` Շախտիում՝ Դոնի պետական տեխնիկական համալսարանի սպասարկման ոլորտի և ձեռնարկատիրության ինստիտուտի (մասնաճյուղի) գլխավոր մասնաշենքի առաջ։ Հուշարձանը կառուցվել է կամավոր նվիրատվություններով։ Բացելու իրավունքը տրվել է Ռոմանովների տան ներկայացուցչին` Ալեքսանդր III կայսեր թոռան թոռ, մեծ իշխանուհի Օլգա Ալեքսանդրովնայի ծոռ Պավել Էդուարդովիչ Կուլիկովսկի-Ռոմանովին և Շախտիի Յ. Պ. Բակլանովի կադետական կազակական կորպուսի սան Կիրիլ Պովեչերովին։

## Նկարագրություն
Պատվանդանը պատրաստված է մուգ գրանիտից, իսկ Ալեքսանդր II-ի քանդակը` բրոնզից։ Հուշարձանի բարձրությունը 5,7 մետր է, որից 2,4 մետրը Ալեքսանդր II-ի քանդակն է։ Հուշարձանը նայում է դեպի Պուշկինի պողոտա։ Դիմային կողմում ոսկեգույն տառերով մակագրված է.

Հետնամասում կայսրի մասին համառոտ կենսագրական տեղեկանք է.

Հուշարձանը տեղադրվել է Շախտի քաղաքի պատմական խորհրդի նախաձեռնությամբ։ Քանդակագործն է Յուրի Ալեքսեևիչ Լևոչկինը։

## Աղբյուրներ
* Члены ИППО приняли участие в открытии памятника императору Александру II в Шахтах
* В городе Шахты открылся памятник Александру II

Կատեգորիա:Շախտիի հուշարձաններ
Ռոմեո և Ջուլիետ (օպերա)

**«Ռոմեո և Ջուլիետ»** (), ֆրանսիացի կոմպոզիտոր Շառլ Գունոյի օպերա հինգ գործողությամբ։ Ֆրանսերեն լիբրետտոյի հեղինակներ` Ժյուլ Բարբիե և Միշել Կարե, ըստ Ուիլյամ Շեքսպիրի համանուն ողբերգության։ Օպերայի առաջնախաղը տեղի է ունեցել 1867 թվականի ապրիլի 27–ին Փարիզի «Լիրիկ» թատրոնում (Théâtre Lyrique (Théâtre-Lyrique Impérial du Châtelet))։ Օպերան համարվում է Շառլ Գունոյի լավագույն ստեղծագործություններից մեկը և ներկայումս էլ շարունակում է բեմադրվել` հատկապես Ֆրանսիայի օպերային թատրոններում։ Օպերայի հիշարժան դրվագներից են երկու գլխավոր հերոսների միջև սիրող զուգերգերը, ինչպես նաև Ջուլիետայի *"Je veux vivre"* մեներգը (վալսի ռիթմով):

## Գործող անձինք
Օպերայի առաջնախաղը տեղի է ունեցել 1867 թվականի ապրիլի 27–ին Փարիզում։ Ներկայացման դիրիժոր` Ադոլֆ Դելոֆր։

## Պատկերասրահ

Press illustration of Act3 of 'Roméo et Juliette' by Gounod 1867 - Gallica.jpg|Օպերայի երրորդ գործողության երկրորդ տեսարանն ըստ 1867 թ. առաջնախաղի բեմադրության
Jean de Reszke as Roméo c1888 by Benque et Cie - Klein 1903 p257.jpg|Լեհ տենոր Ժան դը Ռեշկեն Ռոմեոյի դերում (Փարիզ, 1888)


## Ծանոթագրություններ

## Արտաքին հղումներ
* «Ռոմեո և Ջուլիետ» օպերայի ձայնագրությունների ցանկը

Կատեգորիա:Գունոյի օպերաներ
Կատեգորիա:Ֆրանսերեն օպերաներ
Կատեգորիա:Ռոմեո և Ջուլիետ
Օիտա

**Օիտա** (), կենտրոնական քաղաք Ճապոնիայում, Օիտայի պրեֆեկտուրայի վարչական կենտրոն։ Գտնվում է Կյուսյու կղզում, Ներքին Ճապոնական ծովի հարավարևմուտյան մասում։

Քաղաքի մակերեսը կազմում է 501,28 կմ², բնակչությունը՝ 477 593 (2014 թվականի օգոստոսի 1-ի տվյալներով), խտությունը՝ 952,75 մարդ/կմ²։

## Պատմություն
Քազաքի հին անունը Ֆունաի է ()։ Սինգոկու ժամանակաշրջանում (15-16-րդ դարեր) Ֆունային դարձել է հիմնական նավակայանը, որի միջոցով Պորտուգալիան և Մին դինաստիան (Չինաստան) առևտուր էին անում։ Մարզը վերահսկող Օտոմո Սորին Դայմյոնը ընդունեց քրիստոնեությունը և դարձավ առաջինը, ով սկսեց կղզիների վրա տարածել արևմտյան ավանդույթներն ու մշակույթը։ Հենց Ֆունաիում էր կառուցվել Ճապոնիայի առաջին հիվանդանոցը եվրոպական ոճով և ստեղծվել առաջին ճապոնական երգչախումբը։

## Տեսարժան վայրեր
left|250px|thumb|«Ծովային դղյակ» կամ «Ումի տամագո»
Քաղաքը շրջապատված է լեռնային սարահարթերով, ծովամերձ գյուղերով և Օնսեն հիդրոթերմալ հանքավայրերով։ Տակասակի () լեռները հայտնի են նրանով, որ այստեղ բնակվում են ճապոնական վայրի մակակներ։ Օիտան հավանական է հանդիսանում է միակ տեղը, որտեղ զարգացած է ասեղնատամ ընտանիքի ձկների որսորդությունը։

Քաղաքի ամենագլխավոր տեսարժան վայրերից է «Ծովային դղյակ» օվկիանավազանը, որը նաև անվանում են «Ումի տամագո» (ծովային ձվեր)։ Մեծ իրադարձությունների մեծամասնությունը անց է կացվում Օիտի մարզադաշտում։ Քաղաքի կենտրոնում հիմնականում տեղակայված են տարբեր տեսակի առևտրային խանութներ։

Քաղաքում է կառուցված աշխարհի ամենախոշոր գմբեթային ծածկով մարզադաշտը (նրա թռիչքը կազմում է 274 մետր, ծածկում է 43․000 հանդիսականների նստատեղեր)։

## Քույր քաղաքներ
* , Ավեյրու
* , Ուհան
* , Օստին
* , Գուանչժոու
* , Սան Քրիստոբալ
* , Վիկտորիա

## Ծանոթագրություններ

## Արտաքին հղումներ
* Պաշտոնական կայք
* Օիտի համալսարանի կայք

Կատեգորիա:Ճապոնիայի բնակավայրեր
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Զինվորական գերեզմանատուն № 4 (Գրաբ)

thumb|right|300px|Գերեզմանատան մուտքը
**Զինվորական գերեզմանատուն № 4 (Գրաբ)** (), զինվորական գերեզմանատուն, որը գտնվում է Գրաբ գյուղի մերձակայքում՝  Անդրկարպատյան վոևոդությունում։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանոցում հուղարկավորված են ռուսական և ավստրիական բանակի զինծառայողները, ովքեր զոհվել են Առաջին համաշխարհային պատերազմի ժամանակ։ Անդրկարպատյան վոևոդության պատմական հուշարձան։

## Պատմություն
Գերեզմանատունը հիմնվել է 1915 թվականին սլովակ ճարտարապետներ Դուշան Յուրկովիչի և Ադոլֆ Կաշպարի նախագծով։ Գերեզմանատանը, 784 քառակուսի մետր տարածքով, գտնվում է 31 եղբայրական և 53 անհատական գերազմաններ, որոնցում թաղված են 106 ավստրիացի և 34 ռուս զինվորներ Լարգո-Կագուլսկի 191-րդ հետևակային գնդից, ովքեր զոհվել են 1915 թվականի հունվարին։

## Բնութագիր
Գերեզմանատան մուտքի մոտ տեղակայված է հուշարձան, ստեղծված արևմտալեմկական եկեղեցիների ձևով։

1993 թվականի հուլիսի 13-ին գերեզմանատունը ընդգրկվել է Անդրկարպատյան վոևոդության պատմական հուշարձանների գրանցամատյանում (А-295):

1995 թվականին հուշարձանը վերանորոգվել է։ Նրա վերականգնման ժամանակ նրա վրա ավելացվել են լեհերենով գրված գրություններ.

Հուշարձանի վրա առկա է նաև հարթակ վերականգնելուն աջակցած հովանավորների մասին. «**Ten cmentarz żołnierski nr 4 odnowiony został w latach 1992—1995 przy współpracy polsko-austriackiej, w szczególności z udziałem gminy Krempna i żołnierzy 54 Pułku Obrony Kraju ze Styrii**» (Այս զինվորական գերեզմանատուն № 4 վերականգնվել է 1992-1995 թվականներին տեղի բնակչության Կրեպնի կոմունայի և Շտիրայի ազգային պաշտպանության 54-րդ զորագնդի զինվորներ լեհ-ավստրիական համագործակցության ընթացքում)։

## Ծանոթագրություններ

## Աղբյուրներ
* Jerzy Drogomir: Polegli w Galicji Zachodniej 1914—1915 (1918). Wykazy poległych, zmarłych i pochowanych na 400 cmentarzach wojskowych w Galicji Zachodniej.. Tarnów: Muzeum Okręgowe w Tarnowie tom I, 1999, s. 210. ISBN 83-85988-26-2.
* Roman Frodyma: Galicyjskie cmentarze wojenne, tom I. Beskid niski i Pogórze. Warszawa — Pruszków: Oficyna Wydawnicza «Rewasz», 1995, s. 31-32. ISBN 83-85557-20-2.
* red. Stanisław Mendelowski: Krempna : atrakcyjna gmina Beskidu Niskiego. Krosno: P.U.W. «Roksana», 2008, s. 92.  (pol.)

## Արտաքին հղումներ
* Метрика кладбища  

Կատեգորիա:Առաջին համաշխարհային պատերազմ մրցույթի հոդվածներ
Կատեգորիա:Առաջին համաշխարհային պատերազմի հուշարձաններ
Զինվորական գերեզմանատուն № 5 (Գրաբ)

մինի|աջից
**Զինվորական գերեզմանատուն № 5 (Գրաբ)** (), զինվորական գերեզմանատուն, որը գտնվում է Գրաբ գյուղի մերձակայքում՝  Անդրկարպատյան վոևոդությունում։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանոցում հուղարկավորված են ռուսական բանակի զինծառայողները, ովքեր զոհվել են Առաջին համաշխարհային պատերազմի ժամանակ։ Գերեզմանատունը համարվում է Անդրկարպատյան վոևոդության պատմա-ճարտարապետական հուշարձան։

## Պատմություն
Գերեզմանատունը հիմնվել է 1915 թվականին սլովակ ճարտարապետ Դուշան Յուրկովիչի նախագծով։ Գերեզմանատունը լավ վիճակում է և գտնվում է գյուղատնտեսական ձեռնարկությունների տարածքում և որմափակված է փայտե ցանկապատերով։ Գերեզմանատան տարածքը կազմում է 266 քառակուսի մետր։

Գերեզմանատանը կա 27 եղբայրական և 6 անհատական գերեզմաններ, որոնցում հուղարկավորված են 266 անհայտ ռուս զինվորներ, ովքեր զոհվել են 1914 թվականի նոյեմբեր-դեկտեմբեր ամիսներին։

1993 թվականի հուլիսի 13-ին գերեզմանատունը ընդգրկվել է Անդրկարպատյան վոևոդության պատմական հուշարձանների գրանցամատյանում (А-296):

## Ծանոթագրություններ

## Աղբյուրներ
* Jerzy Drogomir: Polegli w Galicji Zachodniej 1914—1915 (1918). Wykazy poległych, zmarłych i pochowanych na 400 cmentarzach wojskowych w Galicji Zachodniej.. Tarnów: Muzeum Okręgowe w Tarnowie tom I, 1999, s. 2013. ISBN 83-85988-26-2.
* Roman Frodyma — Galicyjskie cmentarze wojenne t. 1-3, wydawnictwo Rewasz 1998
red. Stanisław Mendelowski: Krempna : atrakcyjna gmina Beskidu Niskiego. Krosno: P.U.W. «Roksana», 2008, s. 92.

## Արտաքին հղումներ
* Метрика кладбища 

Կատեգորիա:Առաջին համաշխարհային պատերազմ մրցույթի հոդվածներ
Կատեգորիա:Առաջին համաշխարհային պատերազմի հուշարձաններ
Զինվորական գերեզմանատուն № 3 (Օժեննա)

thumb|right|300px|Հուշապատ
**Զինվորական գերեզմանատուն № 3 (Օժեննա)** (), զինվորական գերեզմանատուն, որը գտնվում է Օժեննա գյուղի մերձակայքում՝ Անդրկարպատյան վոևոդությունում։ Գերեզմանը մաս է կազմում  Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։  Գերեզմանոցում հուղարկավորված են ռուսական և ավստրիական բանակի զինծառայողները, ովքեր զոհվել են Առաջին համաշխարհային պատերազմի ժամանակ։

## Պատմություն
Գերեզմանատունը հիմնվել է 1915 թվականին սլովակ ճարտարապետ Դուշան Յուրկովիչի նախագծով, ծխական գերեզմանատան տեղում, այսօր գոյություն ցունեցող հունական կաթոլիկ Սուրբ Վասիլի Մեծ եկեղեցու հարևանությամբ։ Գերեզմանատունը կազմված է երկու առանձին ցածր շարվածքներից՝ ավստրիական և ռուսական մասերից։ Գերեզմանատան տարածքը կազմում է 784 քառակուսի մետր։

Գերեզմանատանը կան 68 անհատական և 17 եղբայրական գերեզմաններ։ Այնտեղ թաղված են 409 (այլ տվյալներով 423) ավտրիացի և ռուս զինվորներ, ովքեր ընկել են 1914 թվականի նոյեմբերին և դեկտեմբերին.

* 356 ռուս անհայտ զինվորներ։ Հայտնի է ընդամենը մեկ ռուս զինվորի անուն։
* 68 ավստրիացի 27, 28 և 47 հետևեակային գնդերից։

Մինչ 2003 թվականը գերազմանատունը գտնվում էր վատ վիճակում։ 2006 թվականին Կրեմպնա կոմունայի կառավարության նախաձեռնությամբ անցկացվել են վերականգնողական աշխատանքներ, որոնցից հետո գերեզմանատունը ժամանակակից տեսք է ձեռք բերել։ Գերեզմանատան երկու կողմերում տեղադրվել են խաչեր։

## Բնութագիր
Հյուսիսային կողմում յուրաքանչյուր մաս ունի հուշապատ։ Ավստրիական հուշապատի վրա առկա է գերմաներենով գրված գրություն.

Գերեզմանատան ռուսական կողմի հուշապատի վրա առկա է գերմաներենով գրված գրություն.

## Ծանոթագրություններ

## Աղբյուրներ
* Jerzy Drogomir: Polegli w Galicji Zachodniej 1914—1915 (1918). Wykazy poległych, zmarłych i pochowanych na 400 cmentarzach wojskowych w Galicji Zachodniej.. Tarnów: Muzeum Okręgowe w Tarnowie tom I, 1999, s. 205. ISBN 83-85988-26-2.
* Oktawian Duda, Cmentarze I Wojny Światowej w Galicji zachodniej, Warszawa 1995.
* R. Frodyma, Galicyjskie Cmentarze wojenne. Tom III. Brzesko — Bochnia — Limanowa, Pruszków 1998.
* Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
* Stanisław Mendelowski: Krempna : atrakcyjna gmina Beskidu Niskiego. Krosno: P.U.W. «Roksana», 2008, s. 92. .

## Արտաքին հղումներ
* Cmentarz nr 2 Ożenna  
* Метрика кладбища 
* mogiła zbiorowa z I wojny światowej Nr 3  
* Ożenna cmentarz wojenny nr 3 

Կատեգորիա:Առաջին համաշխարհային պատերազմ մրցույթի հոդվածներ
Կատեգորիա:Առաջին համաշխարհային պատերազմի հուշարձաններ
Ալբերտ Բիրշտադտ

**Ալբերտ Բիրշտադտ** (, ), 19-րդ դարի ամերիկացի բնանկարիչ, Դյուսելդորֆի գեղարվեստական դպրոցի ներկայացուցիչ։ Որպես նեոռոմանտիզմի ներկայացուցիչ՝ Բիրշտադտը իր գործերում ներկայացրել է Վայրի արևմուտքն ու հնդկացիներին։ Եղել է նաև Հուդզոն գետի դպրոցի ներկայացուցիչ։

## Կենսագրություն
Ալբերտ Բիրշտադտը ծնվել է 1830 թվականին Զոլինգենում։ Նկարչի ծնունդից մեկ տարի անց նրա ընտանիքը տեղափոխվել է Ամերիկա։ Հետագայում նկարիչը ճամփորդել է Եվրոպայում, մասնավորապես Իտալիայում։ Բազմաթիվ նկարներում պատկերել է Ալպերը։

1859 թվականին ԱՄՆ-ի բանակի ինժեներական կորպուսի գիտարշավախմբի կազմում մասնակցել է երկրաբանական չափումներին և առաջին անգամ եղել Ժայռոտ լեռներում։ Գիտարշավի ժամանակ բազմաթիվ նկարներ ու դագերոտիպներ է ստեղծել, որոնք հետագայում հիմք են հանդիսացել նրա բնանկարների համար։ Իր բնանկարներում Բիրշտադտը վարպետորեն օգտագործել է լույսի ու ստվերի խաղը։

1863 թվականին քաղաքական գործիչ Ուիլյամ Բայերսի հետ, առաջիններից մեկը լինելով, հաղթահարել է Կոլորադոյում գտնվող 4348 մ բարձրությամբ լեռը, որին գրող և լրագրող Ֆիտց Հյու Լադլոուի կնոջ պատվին տվել է *Ռոզալի* անունը (երիտասարդ ամուսնու մահից հետո կինը շուտով ամուսնացել է Բիրշտադտի հետ)։ 1895 թվականին լեռան *Ռոզալի* անվանումը փոխարինվել է *Էվանսով*։

Նույն 1863 թվականին Նկարիչը հաղթահարել է 4287 մ բարձրությամբ մի բարձունք ևս, որն իր պատվին ստացել է Բիրշտադտ անունը։

## Աշխատանքներ
Որոշ ժամանակ նկարիչը մեծ հեղինակություն է վայելել. նրա նկարներից մեկը նկարչի կենդանության օրոք վաճառվել է 25.000 դոլարով։ Ավելի ուշ, սակայն, նա կորցրել է իր համբավը, ինչից հետո ուշադրությունը կենտրոնացրել է իր առավել հայտնի աշխատանքների ավելի ցածրորակ կրկնօրինակները ստեղծելու վրա։ Ալբերտ Բիրշտադտի շատ գործեր գտնվում են Հեգին թանգարանում ():

## Պատկերասրահ

Պատկեր:Albert Bierstadt - Indian Canoe.jpg|«Հնդկական կանոե», Տեխասի համալսարանի թանգարան
Պատկեր:Albert Bierstadt - Sioux Village near Fort Laramie.jpg|«Սիու ցեղախումբը», Բլանթոնի գեղարվեստական թանգարան
Պատկեր:Albert Bierstadt - Indians spear fishing.jpg|«Հնդկացիական ձկնորսություն հարպուններով», Հյուսթոնի գեղարվեստի թանգարան
Պատկեր:Albert Bierstadt, Departure of an Indian War Party.jpg|«Հնդկացի մարտիկների ուղևորումը»
Պատկեր:Bierstadt Albert Farralon Islands California.jpg|«Ֆարալոնի կղզիներ», Կալիֆորնիա
Պատկեր:Bierstadt Albert The Ambush.jpg|«Դարանակալում»
Պատկեր:Bierstadt Albert The Landing of Columbus.jpg|«Կոլումբոսի ափհանումը»
Պատկեր:Bierstadt Albert Landscape Study Yosemite California.jpg|«Յոսեմիտիի բնանկար»


## Ծանոթագրություններ

## Արտաքին հղումներ
* Ալբերտ Բիրշտադտի նկարները
* Ալբերտ Բիրշտադտի պատկերասրահ

Կատեգորիա:19-րդ դարի ամերիկացի նկարիչներ
Կատեգորիա:19-րդ դարի գերմանացիներ
Կատեգորիա:19-րդ դարի նկարիչներ
Կատեգորիա:20-րդ դարի ամերիկացի նկարիչներ
Կատեգորիա:ԱՄՆ-ում թաղվածներ
Կատեգորիա:Ամերիկացի արվեստագետներ
Կատեգորիա:Ամերիկացի լուսանկարիչներ
Կատեգորիա:Ամերիկացի նկարիչներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Գերմանացի նկարիչներ
Կատեգորիա:Պատվո լեգեոնի շքանշանի ասպետներ
Կատեգորիա:Ռոմանտիստ արվեստագետներ
Կատեգորիա:Ռոմանտիստ նկարիչներ
Բոլիվարական առաքելություններ

**Բոլիվարական առաքելություններ**, սոցիալական ծրագրերի շարք, որոնք ներդրել է Վենեսուելայի նախկին նախագահ Ուգո Չավեսը և շարունակել վերջինիս հաջորդած Նիկոլաս Մադուրոն։ Ծրագրերը կենտրոնացված են սոցիալական արդարության, սոցիալական ապահովության վրա, աղքատության դեմ, կրթական և ռազմական համակարգերի բարելավման վրա։ Շարքն իր անվանումն ստացել է հարավամերիկացի հերոս Սիմոն Բոլիվարի անունից։

2000-ական թվականներից օգտագործելով նավթի բարձր գները՝ Չավեսը ստեղծեց «Բոլիվարական առաքելությունները», որոնք հանգեցրին կառավարության կողմից աղքատության դեմ ուղղված նախաձեռնություններին, աղքատների համար հազարավոր անվճար բժշկական կլինիկաների կառուցմանը, տեղաբնիկների իրավունքներին, կրթական քարոզարշավների համակարգին, սննդի գնի իջեցմանը, բնակարանային նպաստներին։ Բոլիվարական առաքելությունները վերահսկվում են լայնատարած փորձարկմամբ, որը Չավեսին սատարողները կոչում են «քաղաքացիների և բանվորների կողմից վերահսկվող կառավարում»։

Ամենակարևոր առաքելությունների թվում են Ռոբինսոնի առաքելությունը (գրագիտությունը), Բառիո Ադենտրո առաքելությունը (անվճար բժշկություն) և Մերկալ առաքելությունը (մատչելի սնունդ)։

## Ծանոթագրություններ

## Գրականություն
* 

## Արտաքին հղումներ
* Gobierno en Línea: Misiones Official government website detailing the Bolivarian Missions. 
* Instituto Nacional de Estadística Venezuela's National Institute of Statistics; has web several portals for accessing demographic and economic data related to the impact of Bolivarian Missions. 

Կատեգորիա:Բոլիվարական առաքելություններ
Կատեգորիա:Վենեսուելայի քաղաքականություն
Փառքի արահետներ

**«Փառքի արահետներ»** (), 1957 թվականին նկարահանված ամերիկյան ֆիլմ նվիրված Առաջին համաշխարհային պատերազմի իրադարձություններին։ Նկարահանումները կատարվել են Գերմանիայում, Մյունխենի Շլայսհայմի պալատի մերձակայքում։ Սթենլի Կուբրիկի երիտասարդ տարիների նկարահանած ֆիլմերից է, գլխավոր դերերից մեկում հանդես է եկել ճանաչված դերասան Քըրք Դուգլասը։

## Սյուժե
left|thumb|գեներալ Բրուլարը (ձախից) և գնդապետ Դաքսը

Ֆիլմում գործողությունները ծավալվում են 1916 թվականին Առաջին համաշխարհային պատերազմի արևմտյան ճակատում։

Մոտ երկու տարի է կորպուսի գեներալ Բրուլարի զորքերը մի քանի մետրով առաջադիմում են ռազմաճակատում, և նորից հետ նահանջում։ Գենարալ Բրուլարը հրամայում է դիվիզիոնի գեներալ Միրոյին գրոհել հակառակորդի անառիկ դիրքերից մեկը, որն ստացել է Մրջյունի բլուր անվանումը։ Ռազմական գործողության կատարումը հանձնարարվում է գնդապետ Դաքսին, ով ղեկավարում է հետևակային գունդը։

Սակայն գործողության կատարման տապալումը հենց սկզբից ակնհայտ է, քանի որ դիրքը գրավումը գրեթե անհնարին է, և երբ ռազմական գործողությունը ավարտվում է լիակատար անհաջողությամբ, գեներալը հրամայում է վախկոտության համար դատապարտել և գնդակահարել պատահականորեն ընտրված 3 զինվորի։ Գնդապետ Դաքսը, ով նախկինում քրեական գործերով փաստաբան էր աշխատել, ելույթ է պատրաստվում է ի պաշտպանություն իր զինվորների։

Սակայն ռազմական դատարանի վճիռը կարծես կանխորոշված է, քանի որ հենց հրամանատարի խոսքերով «կարգապահության լավագույն պահպանությունը - ժամանակ առ ժամանակ ենթականերից մեկին պատին դեմ տալն է։

## Դերերում

## Ծանոթագրություններ

## Գրականություն
* Duncan, Paul (2003). Stanley Kubrick: The Complete Films. Köln: Taschen GmbH. ISBN 978-3-8365-2775-0. OCLC 51839483. Alternately titled Stanley Kubrick: Visual Poet, 1928–1999
* Нэрмор, Джеймс. Кубрик / Джеймс Нэрмор; пер. с англ. Е. Микериной. — М.: Rosebud Publishing, 2012. — 400 с. — ISBN 978-5-905712-01-2.

## Արտաքին հղումներ
* 
* 
* 

Կատեգորիա:1950-ականների անգլերեն ֆիլմեր
Կատեգորիա:1957 ֆիլմեր
Կատեգորիա:United Artists ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Ռազմական ֆիլմեր
Կատեգորիա:Սթենլի Կուբրիկի ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:1950-ականների ամերիկյան ֆիլմեր
Կատեգորիա:1957 դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1916 թվականին
Կատեգորիա:Գրաքննված ֆիլմեր
Պարենային դեֆիցիտ Վենեսուելայում

**Պարենային դեֆիցիտ Վենեսուելայում**, Ուգո Չավեսի կառավարության տնտեսական քաղաքականության ժամանակ գների վերահսկման և այլ քաղաքականությունների հետևանք։ Նիկոլաս Մադուրոյի կառավարության տնտեսական քաղաքականության ժամանակ ավելի մեծ դեֆիցիտ եղավ՝ Վենեսուելայի կառավարության՝ ներմուծողներից ԱՄՆ դոլար ստանալու մերժման քաղաքականության պատճառով։ Կա ինչպես ամենօրյա սննդի՝ կաթի, տարբեր տեսակի մսի, հավի, սուրճի, բրնձի, ձեթի, ալյուրի, կարագի, այնպես էլ հիմնական կարիքների՝ զուգարանի թղթի, անձնական հիգիենայի պարագաների և դեղամիջոցների դեֆիցիտ։ Այս դեֆիցիտի պատճառով վենեսուելացիները ստիպված են սնունդ հայթայթել, երբեմն ուտում են վայրի մրգեր կամ ցածրորակ սնունդ, ժամերով հերթ են կանգնում և արդյունքում ոչ մի մթերք ձեռք չեն բերում։

Amnesty International-ը (Միջազգային համաներում), ՄԱԿ-ը և այլ կազմակերպություններ օգնություն են առաջարկել Վենեսուելային, սակայն Վենեսուելայի կառավարությունը մերժել է նրանց օգնությունը։

## Ծանոթագրություններ

## Արտաքին հղումներ
* 

Կատեգորիա:2018 Վենեսուելայում
Կատեգորիա:Վենեսուելայի տնտեսություն
Դիտակ (այլ կիրառումներ)

**Դիտակ**, կարող է վերաբերել՝
* Դիտակ - գյուղ Հայաստանի Արարատի մարզում
* Դիտակ - հանրամատչելի ամսագիր
* Դիտակ - լեռ Կիլիկիայում, Կիլիկյան Տավրոս լեռներում
* Դիտակ - շաբաթաթերթ, հրատարակվել է 1906 թվականին Թիֆլիսում
* Դիտակ - կրոնական, ուսումնական և քաղաքական շաբաթաթերթ, ապա՝ երկօրյա
Դիցմայրի (այլ կիրառումներ)

**Դիցմայրի** անունը կարող է վերաբերել՝
* Դիցմայրի՝ գյուղ Արցախի Հանրապետության Քաշաթաղի շրջանում,
* Դիցմայրի՝ գյուղ Հայաստան Հանրապետության Սյունիքի մարզում,
* Դից Մայրի՝ լեռներ Հայկական լեռնաշխարհում գտնվող Հայկական Պար լեռնահամակարգում
Դիք (այլ կիրառումներ)

**Դիք**, կարող է վերաբերել՝
* Դիք - գյուղ Արևմտյան Հայաստանում, Բիթլիսի վիլայեթի Ճապաղջրի գավառակում
* Դիք - լեռնաշղթա Արսիանի լեռնահամակարգում, Ճորոխ և Կուր գետերի ջրբաժանի շրջանում